Skender Skenderi

Skender H. Skenderi

Lindi më

“Një njeri që nuk i njeh shkencat natyrore( fizikën,kiminë matematikën)e kalon jetën si një turist i cili kalon përmes Muzeut të Luvrit por që fatkeqësisht është i shurdhër dhe i verbër”

këto janë fjalët me të cilat shpreh admirimin dhe dashurinë e tij ndaj shkencës Prof.dr.sc.

Pas gati një gjysëm shekulli të jetës së tij kushtuar shkencës, ai sot në vitin 2005 është një ndër shkenctarët më eminent në Kosovë i cili ka pas vetes mbi 80 tekste të shkruara nga fusha e fizikës dhe kompjuteristikës për të cilat ai ka qenë autor apo bashkautor kryesor.

Prof. Skenderi ka qenë edhe redaktor profesional i një sërë tekstesh shkollore si dhe njëkohësisht ka përkthyer disa prej tyre. Me një fjalë Prof. Skenderi është personi ideal për përfaqësimin e punës së muajit: Shkenctarit.I pyetur nga unë Florim Salihu se cila ishte arsye që ai kishte zgjedhur të studionte fizikën,profesori filloi të përgjigjet me një buzëqeshje të lehtë pasi që kjo në fakt sipas tij mund të quhej një lloj aksidenti sepse ai ishte një”viktimë” e asaj që në vitet e “60-ta quhej planifikim i kuadrit arsimor.“Dëshira ime më e madhe që ka qenë që të studioja elektroteknikën mirëpo për shkak të mungesës së kuadrit në shkencat natyrore, unë u detyrova që të studioja fizikën ose të kthehesha në shtëpi”,sjell kujtimet e tij prof.Skenderi. Ai tha më tutje se edhe sot e kësaj dite vazhdon ta ketë peng dengun e elektroteknikës por kjo sipas tij nuk do të thote se nuk ka qenë i kënaqur se është bërë një fizikant. Përkundrazi, sipas tij Fizika është një shkencë e cila gjen zbatim në të gjitha fushat e jetës njerëzore dhe si e tillë është shkenca më interesante me të cilën mund të merren brezat e rinj.Të merresh me shkenca sipas Prof. Skenderit nuk është edhe aq e lehtë pasi që ajo kërkon aq shumë punë,kohë dhe përkushtim dhe natyrisht këtë më së shumti do ta ndiej familja. Mirëpo edhe kënaqësia nga puna shkencore është e papërshkrueshme, prandaj ekziston thënia se shkenca aq sa të merr edhe të jep.Sipas Prof. Skenderit studimi i shkencave natyrore në të kaluarën në një vend siç jemi ne ishte mjaft i vështirë, pasi që shkencat natyrore kërkojnë fonde të mëdha për zhvillimin e tyre. Mirëpo në ditët e sotme me përdorimin e teknologjisë së internetit secila shkollë në Kosovë mund të ketë qasje në laboratorët virtuale. Kjo do të siguronte një nivel të njejtë të cilësisë së mësimit pa marr parasysh se ku gjendet kjo shkollë. Por çka është edhe më e rëndësishme kjo do të bazonte studentin tonë me studentët e cilitdo vend në botë. Për të arritur këtë e tëra që duhet është që institucionet përgjegjëse të angazhohen seriozisht dhe të investojnë në përparimin e tërë sistemit arsimor në Kosovë.